Á plakatinu stendur Captain America aftan í flutningaflugvél með bakið í okkur , hugsi , ofursvalur að sjálfsögðu , og um það bil að láta sig vaða út úr vélinni . Fyrir neðan hann er Washington borg . Sjáðu plakatið hér fyrir neðan : Vetrarhermaðurinn í titli myndarinnar ( The Winter Soldier ) er illmenni myndarinnar . Hann er fyrrum aukapersóna að nafni Bucky Barnes , sem leikinn er af Sebastian Stan , en hann sást síðast hrapa til dauða , að því er virtist , fram af ísölögðu fjalli í Evrópu . En teiknimyndaheimar eru óútreiknanlegir og því er Barnes nú risinn upp frá dauðum , búið er að heilaþvo hann , breyta líkamsatgervi hans og dubba hann upp sem leigumorðingja . Nú er hann staddur í Washington nútímans , þar sem hann hefur illt í hyggju gagnvart hetjunni okkar , Steve ( Captain America ) , sem nú þarfnast hjálpar frá Svörtu ekkjunni , sem Scarlett Johansen leikur , og Fálkanum ( The Falcon ) sem Anthony Mackie leikur . Saman ætla þau að berjast gegn hinum lævísa þorpara . Leikstjóri er Anthony og Joe Russo . Aðrir leikarar eru helstir þeir Cobie Smulders , Samuel L. Jackson , Hayley Atwell , Emily VanCamp , Toby Jones , Frank Grillo og Robert Redford . Myndin verður frumsýnd í mars á næsta ári .